
PARLAMENTUL ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii  specifice
Bucureşti, 26.02.2014

Nr. 4c-4/104/06.03.2014
    
	Comisia pentru buget,finanțe și bănci                 
Bucureşti, 06.03.2014
Nr. 4c-2/74



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL comun asupra propunerii legislative privind unele măsuri referitoare la plăţile naţionale directe complementare în sectorul zootehnic (Plx-47din 17 februarie 2014), respectiv proiectul de Lege privind unele măsuri referitoare la plăţile naţionale directe complementare (Plx-40 din 17 februarie 2014), trimise spre dezbatere în fond Comisiei pentru agricultură, silvicultură, industrie alimentară şi servicii specifice şi Comisiei pentru buget, finanțe și bănci, Camera Deputaţilor fiind Cameră decizională. 
În raport cu obiectul şi conţinutul său, propunerile legislative fac parte din categoria legilor ordinare.

  PREŞEDINTE  




 PREŞEDINTE
Nini SĂPUNARU
                                          Gheorghe DRAGOMIR

              RAPORT COMUN

asupra propunerii legislative privind unele măsuri referitoare la plăţile naţionale directe complementare 

în sectorul zootehnic  (Pl.x 47/2014)  

şi proiectului de Lege privind unele măsuri referitoare la plăţile naţionale directe complementare 

în sectorul zootehnic  (PL.x 40/2014)  

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru buget, finanţe şi bănci au fost sesizate spre dezbatere în fond cu propunerea legislativă privind unele măsuri referitoare la plăţile naţionale directe complementare în sectorul zootehnic, transmisă cu adresa nr. Pl.x 47 din 17 februarie 2014 şi înregistrată cu nr.4c-4/59/18.02.2014, respectiv cu nr. 4c-2/74/18.02.2014 şi proiectul de Lege privind unele măsuri referitoare la plăţile naţionale directe complementare în sectorul zootehnic, transmis cu adresa nr. PL.x 40 din 17 februarie 2014, înregistrat cu nr.4c-4/64/18.02.2014, respectiv cu nr. 4c-2/68/18.02.2014.

La întocmirea raportului comun, Comisiile au avut în vedere avizele favorabile ale Consiliului Legislativ şi punctele de vedere ale Guvernului de susţinere a propunerii legislative şi a proiectului de lege. 

Propunerile legislative au fost respinse de Senat, în şedinţa din 11 februarie 2014, cu respectarea prevederilor articolului 75 alineatele (1) şi (3) din Constituţia României, republicată. 
Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Ambele iniţiative legislative au ca obiect de reglementare instituirea unor măsuri referitoare la plăţile naţionale directe complementare în sectorul zootehnic, în sensul ca beneficiarii acestor plăţi, care nu au respectat condiţia de eligibilitate privind lipsa datoriilor la bugetul de stat şi/sau local, să fie exoneraţi de la plata sumelor reprezentând primele pe care trebuie să le restituie ca urmare a titlurilor de creanţă emise în urma verificărilor efectuate de Agenţia de Plăţi şi Intervenţie pentru Agricultură, pentru aplicarea corectă a legislaţiei comunitare în domeniu.

Membrii Comisiei pentru agricultură, silvicultură, industrie alimentară şi servicii specifice au examinat iniţiativele legislative în şedinţa din          26 februarie 2014. La lucrările comisiei au participat 36 de deputaţi, din numărul total de 37 membri ai acesteia.

Membrii Comisiei pentru buget, finanţe şi bănci au examinat iniţativele legislative în şedinţa din 05 martie 2014. La lucrările comisiei au participat 31 de deputaţi, din numărul total de 32 membri ai acesteia.

La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, domnul Dan Manolescu, secretar de stat în cadrul Ministerului Finanţelor Publice şi doamna Maria Toma,  director din cadrul Ministerului Agriculturii şi Dezvoltării Rurale. 

Având în vedere că, propunerea legislativă şi proiectul de lege au acelaşi obiect de reglementare, membrii comisiei au hotărât întocmirea unui singur raport, conform prevederilor art.67 alin. (3) din Regulamentul Camerei Deputaţilor, republicat. 

În urma examinării propunerii legislative, a proiectului de lege şi a opiniilor exprimate de către membrii comisiei, s-a hotărât, în unanimitate, să se supună plenului Camerei Deputaţilor adoptarea propunerii legislative privind unele măsuri referitoare la plăţile naţionale directe complementare în sectorul zootehnic (Pl.x 47/2014), cu amendamente admise prevăzute în prezentul raport şi respingerea proiectului de Lege privind unele măsuri referitoare la plăţile naţionale directe complementare în sectorul zootehnic (PL.x 40/2014) prin preluarea amendamentelor în raport.

Prin conţinutul său normativ, iniţiativele legislative se încadrează în categoria legilor ordinare. 

PREŞEDINTE  




 


PREŞEDINTE
Nini SĂPUNARU
                                              


Gheorghe DRAGOMIR

Consilier parlamentar, Anton Păştinaru








 Consilier parlamentar,Ioana Popescu
Consilier parlamentar, Florentin Oancea 
AMENDAMENTE ADMISE

	Nr. crt.
	Text propunere legislativă
	Text propus de Comisie

(autorul amendamentului)
	Motivarea amendamentelor

	0
	2
	3
	4

	1. 
	LEGE
 privind unele măsuri referitoare la plăţile naţionale directe complementare în sectorul zootehnic
	Nemodificat 
	

	2. 
	Art. 1. -  (1) Sumele reprezentând primele beneficiarilor plăţilor naţionale directe complementare în sectorul zootehnic pe care aceştia trebuie să le restituie ca urmare a titlurilor de creanţă emise în urma verificărilor efectuate de către centrele judeţene ale Agenţiei de Plăţi şi Intervenţie pentru Agricultură  şi/sau a municipiului Bucureşti dispuse prin deciziile emise de camerele de conturi judeţene şi a municipiului Bucureşti în cadrul misiunii „Auditul performanţei privind implementarea, administrarea şi gestionarea programului de identificare şi înregistrare a animalelor şi a utilizării bazei de date în acordarea subvenţiilor şi a altor forme de sprijin din partea statului pentru  perioada 2007-2010”, inclusiv penalităţile de întârziere, nu se mai recuperează. 

(2) Titlurile de creanţă/notificările de punere în întârziere, emise de către Centrele judeţene ale Agenţiei de Plăţi şi Intervenţie pentru Agricultură sau a municipiului Bucureşti pentru punerea în aplicare a deciziilor emise de camerele de conturi judeţene şi a municipiului Bucureşti prevăzute la alin. (1) sunt anulate prin efectul prezentei legi. 

(3) Sumele recuperate sau, după caz, depuse voluntar de către beneficiarii plăţilor naţionale directe complementare în sectorul zootehnic în contul de subvenţii al Agenţiei de Plăţi şi Intervenţie pentru Agricultură până la data intrării în vigoare a prezentei legi, în baza titlurilor de creanţă/notificări de punere în întârziere, emise de către Centrele judeţene ale Agenţiei de Plăţi şi Intervenţie pentru Agricultură sau a municipiului Bucureşti pentru punerea în aplicare a deciziilor prevăzute la alin. (1), se restituie.    
	Art. 1. – (1) – Nemodificat 

(2) Titlurile de creanţă/notificările de punere în întârziere, emise de către centrele judeţene ale Agenţiei de Plăţi şi Intervenţie pentru Agricultură sau a municipiului Bucureşti pentru punerea în aplicare a deciziilor emise de camerele de conturi judeţene şi a municipiului Bucureşti prevăzute la alin. (1) sunt anulate prin efectul prezentei legi. 

(3) Sumele recuperate sau, după caz, depuse voluntar de către beneficiarii plăţilor naţionale directe complementare în sectorul zootehnic în contul de subvenţii al Agenţiei de Plăţi şi Intervenţie pentru Agricultură până la data intrării în vigoare a prezentei legi, în baza titlurilor de creanţă/notificări de punere în întârziere, emise de către centrele judeţene ale Agenţiei de Plăţi şi Intervenţie pentru Agricultură sau a municipiului Bucureşti pentru punerea în aplicare a deciziilor prevăzute la alin. (1), se restituie.    

Autor: Comisia pentru agricultură, 
         Comisia pentru buget, finanţe şi bănci

	Pentru corectitudinea redactării.

	3. 
	Art. 2. – (1) Solicitanţii care au respectat condiţiile cu privire la plăţile naţionale directe complementare în sectorul zootehnic, prevăzute în Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1782/2003, dar care nu au încasat sumele cuvenite acestor plăţi urmare a depunerii cererilor aferente, beneficiază de acestea, cu respectarea prevederilor legale în vigoare. 

(2) Plata sumelor prevăzute la art. 1 şi 2 se realizează până la 31.12.2014. 
	Art. (1) – Solicitanţii care au respectat condiţiile cu privire la plăţile naţionale directe complementare în sectorul zootehnic, prevăzute în Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1782/2003, dar care nu au încasat sumele cuvenite acestor plăţi, urmare a depunerii cererilor aferente, beneficiază de acestea, cu respectarea prevederilor legale în vigoare. 

(2) Plata sumelor prevăzute la art. 1 şi 2 se realizează până la data de 31 decembrie 2014.

Autor: Comisia pentru agricultură,
Comisia pentru buget, finanţe şi bănci
	Pentru rigoarea redactării.

	4. 
	Art.3. – Sumele necesare aducerii la îndeplinire a prevederilor prezentei legi, în cuantum de 26.877 mii lei, se asigură în limita prevederilor bugetare ale Ministerului Agriculturii şi Dezvoltării Rurale pe anul 2014, Capitolul 83.01 „Agricultură, Silvicultură, Piscicultură şi Vânătoare”, Titlul 40 „Subvenţii”, articolul 40.15 „Sprijinirea producătorilor agricoli”.

   
	Art.3. – Sumele necesare aplicării prevederilor prezentei legi, în cuantum de 26.877 mii lei, se asigură în limita prevederilor bugetare ale Ministerului Agriculturii şi Dezvoltării Rurale pe anul 2014, Capitolul 83.01 „Agricultură, Silvicultură, Piscicultură şi Vânătoare”, Titlul 40 „Subvenţii”, articolul 40.15 „Sprijinirea producătorilor agricoli”.

Autor: Comisia pentru agricultură,
Comisia pentru buget, finanţe şi bănci
	Pentru rigoarea redactării. 

	5. 
	Art.4. – În termen de 30 de zile de la intrarea în vigoare a prezentei legi, prin ordin al ministrului agriculturii şi dezvoltării rurale şi al ministrului finanţelor publice, se stabileşte procedura de plată a sumelor prevăzute în prezenta lege.   
	Nemodificat 

